Komission asetus (EY) N:o 2104/2002, annettu 28 päivänä marraskuuta 2002, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 ja neuvoston asetuksen (EY) N:o 577/98 täytäntöönpanosta annetun komission asetuksen (EY) N:o 1575/2000 mukauttamisesta koulutusta koskevien muuttujien luettelon ja vuodesta 2003 lähtien toimitettavien kyseisiä muuttujia koskevien tietojen koodauksen osalta



Virallinen lehti nro L 324 , 29/11/2002 s. 0014 - 0019



Komission asetus (EY) N:o 2104/2002, annettu 28 päivänä marraskuuta 2002, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 ja neuvoston asetuksen (EY) N:o 577/98 täytäntöönpanosta annetun komission asetuksen (EY) N:o 1575/2000 mukauttamisesta koulutusta koskevien muuttujien luettelon ja vuodesta 2003 lähtien toimitettavien kyseisiä muuttujia koskevien tietojen koodauksen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98(1), sellaisena kuin se on muutettuna Euroopan parlamentin ja neuvoston asetuksella (EY) N:o 1991/2002(2), ja erityisesti sen 4 artiklan 3 kohdan, sekä katsoo seuraavaa: (1) Tekniikka ja käsitteet ovat kehittyneet, erityisesti muodollisen koulutuksen ja muiden opiskelumuotojen erottamisen sekä koulutusalaluokituksen täytäntöönpanon osalta, joten on tarpeen mukauttaa asetuksen (EY) N:o 577/98 4 artiklan 1 kohdan h alakohdassa säädettyä koulutusta koskevien muuttujien luetteloa. (2) Näin ollen olisi mukautettava myös kyseisten muuttujien koodaus, josta säädetään 19 päivänä heinäkuuta 2000 annetun komission asetuksen (EY) N:o 1575/2000(3) liitteessä. Uusi luettelo ja koodaus olisi pantava täytäntöön jo vuonna 2003, jotta taataan täydellinen yhteensopivuus elinikäistä oppimista koskevien vuoden 2003 lisäkysymysten(4) kanssa. (3) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(5) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Korvataan neuvoston asetuksen (EY) N:o 577/98 4 artiklan 1 kohdan h alakohta seuraavasti: "h) koulutus: osallistuminen muodolliseen koulutukseen viimeksi kuluneiden neljän viikon aikana - taso - ala osallistuminen kursseille ja muihin koulutus- tai opiskelutapahtumiin viimeksi kuluneiden neljän viikon aikana - kokonaiskesto - viimeisimmän kurssin tai muun koulutustapahtuman tarkoitus - viimeisimmän koulutustapahtuman ala - osallistui viimeisimpään koulutustapahtumaan työaikana suoritettu koulutus - korkein hyväksytysti suoritetun koulutuksen taso - kyseisen korkeimman, hyväksytysti suoritetun koulutustason ala - kyseisen korkeimman, hyväksytysti suoritetun koulutustason suoritusvuosi;". 2 artikla Korvataan tämän asetuksen liitteessä säädetyllä koodauksella, jota käytetään koulutusmuuttujia koskevien tietojen toimittamisessa vuodesta 2003 lähtien, vastaavat muuttujat, jotka sisältyvät komission asetuksen (EY) N:o 1575/2000 liitteeseen. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä marraskuuta 2002. Komission puolesta Pedro Solbes Mira Komission jäsen (1) EYVL L 77, 14.3.1998, s. 3. (2) EYVL L 308, 9.11.2002, s. 1. (3) EYVL L 181, 20.7.2000, s. 16. (4) EYVL L 192, 20.7.2002, s. 16. (5) EYVL L 181, 28.6.1989, s. 47. LIITE 1. Muuttujat koodataan seuraavalla tavalla: >TAULUKON PAIKKA> 2. Seuraavat muuttujat ovat valinnaisia: EDUCFIELD, COURFIELD, COURPURP, COURWORH. 3. Seuraavat muuttujat ovat valinnaisia vuoden 2003 osalta: EDUCSTAT, EDUCLEVEL, COURATT, COURLEN.